Flere av de andre hendelse er det derimot tvil om. En av Breiviks venner ble forrige uke spurt om et ransforsøk Breivik skal ha blitt utsatt for på utestedet Bohemen i Oslo av pakistanere, og da «muslimske albanere» forsøkte å rane ham utenfor utestedet Nichol & Son i Oslo.
- Jeg kan ikke huske dette. Og hvis det skjedde uten at jeg så det selv, ville jeg nok blitt fortalt om det, sa den tidligere vennen.
En annen venn hadde ikke hørt om at Breivik da han var 18 år skal ha brukket nesen i et slagsmål med afrikanere og som gjorde at han senere måtte operere nesa. Ifølge vennen var det en ren plastisk operasjon.
I retten på tirsdag hevdet Breivik at det ikke var rart at kameratene ikke husket hendelsene, og nevnet spesielt episoden ved Nichol & Son.
- Avhører beskrev denne hendelsen på en veldig dårlig måte, men jeg er sikker på at hvis jeg fikk spurt dem, med de detaljene jeg har, så vill de husket dem, sa massedrapsmannen.